เรืออากาศโทหญิง **พาณิภัค วงศ์พัฒนกิจ** ต.ภ. ชื่อเล่น **เทนนิส** (เกิดวันที่ 8 สิงหาคม พ.ศ. 2540) เป็นนักเทควันโดหญิงทีมชาติไทย ผู้ได้รับเหรียญทองจากโอลิมปิกฤดูร้อน 2020 ที่ประเทศญี่ปุ่น และเหรียญทองแดงจากโอลิมปิกฤดูร้อน 2016 ที่**สหพันธ์สาธารณรัฐบราซิล** ในรุ่นน้ำหนักไม่เกิน 49 กิโลกรัม แชมป์เทควันโดโลกปี 2015 รุ่นไม่เกิน 46 กิโลกรัม และปี 2019 รุ่นไม่เกิน 49 กิโลกรัม ปัจจุบันดำรงตำแหน่ง นายทหารกีฬาสโมสรและกิจกรรมพิเศษ แผนกกีฬาสโมสรและกิจกรรมพิเศษกองการสโมสร กรมสวัสดิการทหารอากาศ กองทัพอากาศ

พาณิภัคเป็นแชมป์เทควันโดโลกคนที่ 4 ของไทย และยังเป็นเจ้าของเหรียญทองแรกจากกีฬาเทควันโด รุ่นเยาวชนหญิง ไม่เกิน 44 กก. ในการแข่งขันกีฬาโอลิมปิกเยาวชน หรือ มหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง มณฑลเจียงซู สาธารณรัฐประชาชนจีน เป็นนักกีฬาเทควันโดคนที่ 2 ของไทย ที่สามารถคว้าเหรียญทองจากการแข่งขันครั้งนี้ต่อจากวรวงษ์ พงษ์พานิช ซึ่งเป็นนักกีฬาเทควันโดคนแรกที่คว้าเหรียญทองจากการแข่งขันในมหกรรมกีฬายูธโอลิมปิกเกมส์ ครั้งที่ 1 ที่สาธารณรัฐสิงคโปร์

พาณิภัคถือเป็นนักเทควันโดคนแรกของประเทศไทยที่ได้รับเหรียญทองจากการแข่งกีฬาเทควันโดในโอลิมปิกฤดูร้อน และ ปัจจุบันเป็นนักเทควันโดอันดับหนึ่งของโลก ทำสถิติไม่แพ้ใครมาเกือบ 13 ปี

ประวัติ
-------

พาณิภัค วงศ์พัฒนกิจ มีชื่อเล่นว่า "เทนนิส" แต่เพื่อน ๆ หรือคนรู้จักจะเรียกเพียงสั้น ๆ ว่า "นิส" เป็นบุตรสาวของนายสิริชัย วงศ์พัฒนกิจ อดีตศึกษานิเทศก์ สำนักเขตพื้นที่การศึกษาประถมศึกษาสุราษฎร์ธานี เขต 2 และรองหัวหน้าพรรคครูไทยเพื่อประชาชน บิดาเป็นนักกีฬาฟุตบอล กรีฑา ว่ายน้ำ และนางวันทนา วงศ์พัฒนกิจ (สกุลเดิม : ไล่เช้ง) (ถึงแก่กรรม) อดีตอาจารย์โรงเรียนวัดท่าไทร (ดิตถานุเคราะห์) เป็นอดีตนักกีฬาว่ายน้ำ และผู้นำการออกกำลังกายแอโรบิก พาณิภัคสำเร็จการศึกษาระดับชั้นประถมศึกษาจากโรงเรียนอนุบาลสุราษฎร์ธานี ชั้นมัธยมศึกษาตอนต้นจากโรงเรียนสุราษฎร์พิทยา จังหวัดสุราษฎร์ธานี ชั้นมัธยมศึกษาตอนปลายจากโรงเรียนเทพลีลา กรุงเทพมหานคร และระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย สาขาวิทยาศาสตร์การกีฬาและการออกกำลังกาย ปัจจุบันสำเร็จการศึกษาระดับปริญญาโท คณะรัฐศาสตร์ มหาวิทยาลัยกรุงเทพธนบุรี

พาณิภัคเป็นบุตรคนสุดท้องในจำนวนพี่น้อง 3 คน พี่คนโต คือ นาวาอากาศโทหญิงกรวิกา มานพ วงศ์พัฒนกิจ (ชื่อเล่น "โบว์ลิ่ง") อาจารย์สอนนักเรียนนายร้อยที่โรงเรียนเตรียมทหาร อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย และนายศราวิน วงศ์พัฒนกิจ (ชื่อเล่น "เบสบอล") อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย อดีตนักกีฬาเทควันโดได้เหรียญทองจากการแข่งขันกีฬาเยาวชนแห่งชาติ ที่จังหวัดสุโขทัย และกีฬานักเรียนนักศึกษาแห่งชาติ ที่จังหวัดขอนแก่น

เส้นทางสู่ทีมชาติ
-----------------

พาณิภัคเริ่มเล่นกีฬาเทควันโดตั้งแต่อายุ 9 ปี ได้รับการฝึกสอนจากโค้ชคนแรก คือ นายทรงศักดิ์ ทิพย์นาง ที่ยิมตาปีเทควันโด จังหวัดสุราษฎร์ธานี เข้าสู่การเป็นนักกีฬาเทควันโดเยาวชนทีมชาติในปี 2554 ขณะมีอายุเพียง 13 ปี จากการเข้าร่วมการแข่งขัน "กีฬาเยาวชนแห่งชาติ ครั้งที่ 27" ที่จังหวัดอุตรดิตถ์ โดยคว้าเหรียญทองจากการแข่งขันเทควันโด รุ่นไม่เกิน 42 กก.หญิง เนื่องจากเป็นนักกีฬาที่มีรูปร่างสูง และมีหน่วยก้านดี ทำให้ชเว ยองซอก ผู้ฝึกสอนเทควันโดชาวเกาหลีใต้ เรียกตัวเข้ามาฝึกซ้อมและคัดเลือกเป็นนักกีฬาเทควันโดตัวแทนทีมชาติไทย เธอได้รับแรงบันดาลใจจากพี่ชายในการเล่นกีฬาเทควันโด มีนักกีฬาเทควันโดในดวงใจ คือ เยาวภา บุรพลชัย และมีนักกีฬารุ่นพี่ คือ ชนาธิป ซ้อนขำ เป็นแบบอย่างในการฝึกซ้อม

นักกีฬาเทควันโดรุ่นเยาวชน
-------------------------

### พ.ศ. 2554

ในปี 2554 พาณิภัคเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 42 กก.หญิง ซึ่งเป็นการแข่งขันเทควันโดครั้งแรกในฐานะเยาวชนทีมชาติไทย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 6 คน ประกอบด้วย แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 8 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน ณัฐภัทร ตันตรามาตย์ แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต

### พ.ศ. 2555

ในปี 2555 เข้าร่วมการแข่งขันเทควันโด รายการ "เทรลเลบอร์ก โอเพ่น 2012" ที่เมืองเทรลเลบอร์ก ประเทศสวีเดน คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 44 กก.หญิง ที่เมืองชาร์มเอลชีค ประเทศอียิปต์ จากนั้นเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" รุ่นไม่เกิน 49 กก.หญิง ที่เมืองโฮจิมินห์ ประเทศเวียดนาม และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 2 จากรายการนี้ หลังจากนั้นเธอได้รับการคัดเลือกไปเก็บตัวนักกีฬาเทควันโดชุดโอลิมปิก ลอนดอนเกมส์ ซึ่งจัดขึ้นที่ประเทศอังกฤษ โดยเดินทางไปเก็บตัวที่ประเทศเกาหลีใต้ ภายใต้การฝึกซ้อมของชเว ยองซอก โค้ชชาวเกาหลีใต้ พาณิภัคเป็นตัวสำรองคู่ซ้อมของชนาธิป ซ้อนขำ ซึ่งได้รับเหรียญทองแดงจากการแข่งขันเทควันโด รุ่นไม่เกิน 49 กก.หญิง ในการแข่งขัน "โอลิมปิกเกมส์ 2012" ที่กรุงลอนดอน ประเทศอังกฤษ

### พ.ศ. 2556

ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" ที่เมืองลาสเวกัส ประเทศสหรัฐอเมริกา คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญทอง รุ่นไม่เกิน 44 กก.หญิง จากนั้นเข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทอง รุ่นไม่เกิน 44 กก.หญิง ซึ่งเป็นการคว้าแชมป์สมัยที่ 3 จากรายการนี้ และเข้าร่วมการแข่งขันเทควันโด รายการ "Asian Youth Games 2013" ที่เมืองหนานจิง สาธารณรัฐประชาชนจีน คว้าเหรียญเงิน รุ่นไม่เกิน 47 กก.หญิง โดยเข้าร่วมการแข่งขันกับรามณรงค์ เสวกวิหารี นักกีฬาเทควันโด รุ่นไม่เกิน 53 กก.ชาย นอกจากนี้ยังเป็นนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 46 กก.หญิง ผลจากการแข่งขันทำให้พาณิภัคได้เพียงเหรียญเงิน เนื่องจากพ่ายคะแนนให้กับนักกีฬาเจ้าภาพแบบค้านสายตา จากการถูกเตะไปที่ศีรษะ ทำให้คะแนนขึ้นเป็น 7-5 ทางโค้ชขอยื่นประท้วงแต่ก็ไม่มีการกลับคำตัดสิน ซึ่งเป็นการแข่งขันที่สร้างความเสียใจและเป็นบทเรียนให้กับเธอพอสมควร

### พ.ศ. 2557

ในปี 2557 เข้าร่วมการแข่งขันเทควันโด รายการ "เทรลเลบอร์ก โอเพ่น 2014" ที่เมืองเทรลเลบอร์ก ประเทศสวีเดน คว้าเหรียญทองแดง รุ่นไม่เกิน 46 กก.หญิง พาณิภัคเป็นหนึ่งในนักกีฬาเทควันโดที่เข้าร่วมการแข่งขัน "2014 Nanjing YOG Qualification Tournament" หรือ กีฬาโอลิมปิกเยาวชนรอบคัดเลือก ซึ่งจัดขึ้นที่ไทเป ประเทศไต้หวัน เป็นการแข่งขันเพื่อคว้าโควต้าไปเล่นรอบสุดท้ายในมหกรรมกีฬายูธโอลิมปิกเกมส์ ครั้งที่ 2 เธอสามารถคว้าเหรียญทองจากกีฬาเทควันโด รุ่นเยาวชนหญิง ไม่เกิน 44 กก. เป็นนักกีฬาเยาวชนคนที่ 12 ของไทยที่สามารถคว้าตั๋วเข้าร่วมการแข่งขันในมหกรรมกีฬายูธโอลิมปิกเกมส์ ครั้งที่ 2 จากนักกีฬาเยาวชนทีมชาติไทยทั้งหมด 37 คนที่เข้าร่วมการแข่งขัน โดยเอาชนะคะแนนนักกีฬาจากเวียดนาม 7-0 ในรอบชิงชนะเลิศ คว้าโควต้าเข้าร่วมการแข่งขันในมหกรรมกีฬายูธโอลิมปิกเกมส์ได้สำเร็จร่วมกับเทวินทร์ หาญปราบ นักกีฬาเทควันโด รุ่นเยาวชนชาย ไม่เกิน 48 กก. ที่คว้าเหรียญทองมาได้เช่นกัน

หลังจากนั้นพาณิภัคก็สามารถคว้าเหรียญทองจากกีฬาเทควันโด ในมหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน ซึ่งเป็นเหรียญทองเหรียญแรกของทัพนักกีฬาไทย เธอสามารถสร้างประวัติศาสตร์ให้กับวงการเทควันโดไทยอีกครั้ง ด้วยการเอาชนะคะแนนเหงียน ธิ ธู ธุย นักกีฬาจากเวียดนาม 12-0 ในรอบแรก ฟาราห์นาซ ยาคูบี้ นักกีฬาจากอัฟกานิสถาน 19-0 ในรอบก่อนรองชนะเลิศ เฉิน ซิ ติง นักกีฬาจากไต้หวัน 8-1 ในรอบรองชนะเลิศ และเอาชนะแคเรน ออซเบค นักกีฬาจากอาเซอร์ไบจาน 21-1 ในรอบชิงชนะเลิศ เป็นนักกีฬาเทควันโดหญิงคนที่ 2 ที่คว้าเหรียญทองจากการแข่งขันในมหกรรมกีฬายูธโอลิมปิกเกมส์

นักกีฬาเทควันโดรุ่นประชาชน
--------------------------

### พ.ศ. 2557

พาณิภัคเป็นนักกีฬาเทควันโดที่เพิ่งก้าวเข้ามาเล่นในรุ่นประชาชน โดยก่อนหน้านี้ได้สร้างผลงานในระดับเยาวชนไว้มากมาย เธอได้เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 46 กก.หญิง ที่เมืองทาชเคนต์ ประเทศอุซเบกิสถาน เธอเป็นนักกีฬาเพียงคนเดียวที่สามารถคว้าเหรียญทองได้สำเร็จ และเป็นการแข่งขันเทควันโดรุ่นประชาชนเป็นครั้งแรก

สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน พาณิภัคชนะคะแนนนักกีฬาจากเวียดนาม 9-3 รอบ 8 คน ชนะคะแนนนักกีฬาจากลาว 16-0 รอบรองชนะเลิศ พ่ายคะแนนนักกีฬาจากไต้หวัน 4-5 คว้าเหรียญทองแดง รุ่นไม่เกิน 46 กก.หญิง และเข้าร่วมการแข่งขันเทควันโด รายการ "2014 WTF World Grand Prix Final" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ

### พ.ศ. 2558

ในปี 2558 พาณิภัคเข้าร่วมการแข่งขันเทควันโด รายการ "1st Qatar International Taekwondo Open 2015" รุ่นไม่เกิน 49 กก.หญิง ที่กรุงโดฮา ประเทศกาตาร์ เป็นการแข่งขันเพื่อเก็บสะสมคะแนนในการจัดอันดับโลก หรือ G1 โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ธนาภา แซ่เล้า รุ่นไม่เกิน 57 กก.หญิง ณัฐวีร์ กล่อมพงษ์ รุ่นไม่เกิน 58 กก.ชาย ติณณภพ ผดุงธรรม รุ่นไม่เกิน 68 กก.ชาย ผลจากการแข่งขันในรอบแรก เป็นฝ่ายชนะคะแนนนักกีฬาจากอุซเบกิสถาน 9-2 รอบรองชนะเลิศ พ่ายคะแนนนักกีฬาจากโครเอเชีย 5-6 ในยกซัดเดนเดธ คว้าเหรียญทองแดง รุ่นไม่เกิน 49 กก.หญิง และเดินทางต่อเพื่อเข้าร่วมการแข่งขันเทควันโด รายการ "42nd Lotto Dutch Open Taekwondo Championships 2015" รุ่นไม่เกิน 49 กก.หญิง ที่ประเทศเนเธอร์แลนด์ เป็นการแข่งขันเพื่อเก็บสะสมคะแนนในการจัดอันดับโลก หรือ G2 รอบแรกเป็นฝ่ายชนะคะแนนนักกีฬาจากเบลเยี่ยม 30-7 รอบสองชนะคะแนนนักกีฬาจากเดนมาร์ก 15-2 รอบสามชนะคะแนนนักกีฬาจากอังกฤษ 6-0 รอบก่อนรองชนะเลิศ ชนะคะแนนนักกีฬาจากรัสเซีย 8-6 รอบรองชนะเลิศ พ่ายคะแนนนักกีฬาจากเซอร์เบีย 5-15 คว้าเหรียญทองแดง รุ่นไม่เกิน 49 กก.หญิง

เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 46 กก.หญิง ที่ประเทศรัสเซีย ผลจากการแข่งขันในรอบแรก เป็นฝ่ายชนะคะแนนนักกีฬาจากฟิลิปปินส์ 19-3 รอบสองชนะคะแนนนักกีฬาจากตูนิเซีย 3-1 รอบก่อนรองชนะเลิศ ชนะคะแนนนักกีฬาจากมองโกเลีย 8-1 รอบรองชนะเลิศ ชนะคะแนนนักกีฬาจากบราซิล 8-4 รอบชิงชนะเลิศ ชนะคะแนนนักกีฬาจากยูเครน โดยการนับคะแนนจากเกราะไฟฟ้า เนื่องจากนักกีฬาทั้งสองฝ่ายมีคะแนนเท่ากันในยกซัดเดนเดธ ผลการตัดสินทำให้พาณิภัคคว้าเหรียญทอง รุ่นไม่เกิน 46 กก.หญิง เป็นแชมป์เทควันโดโลกคนที่ 4 ของไทยต่อจากรังสิญา นิสัยสม ชัชวาล ขาวละออ และชนาธิป ซ้อนขำ นอกจากนี้ยังเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" ที่เมืองเมลเบิร์น ประเทศออสเตรเลีย คว้าเหรียญทอง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 จากนั้นเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทองแดง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "2015 WTF World Grand Prix Series 1" รุ่นไม่เกิน 49 กก.หญิง ที่กรุงมอสโก ประเทศรัสเซีย ร่วมกับชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย และเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย โดยเป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิง

เข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 49 กก.หญิง ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 80 กก.ชาย พาณิภัคชนะผ่านเข้ารอบ 32 คน รอบ 16 คน เป็นฝ่ายชนะคะแนนนักกีฬาจากตุรกี 20-6 รอบก่อนรองชนะเลิศ ชนะคะแนนนักกีฬาจากบราซิล 13-0 รอบรองชนะเลิศ ชนะคะแนนนักกีฬาจากรัสเซีย 13-3 รอบชิงชนะเลิศ พ่ายคะแนนนักกีฬาจากจีน 24-12 คว้าเหรียญเงิน รุ่นไม่เกิน 49 กก.หญิง

เข้าร่วมการแข่งขันเทควันโด รายการ "2015 WTF World Grand Prix Series 3" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ ร่วมกับชนาธิป ซ้อนขำ ซึ่งเข้าร่วมการแข่งขันในรุ่นเดียวกัน และเข้าร่วมการแข่งขันเทควันโด รายการ "21st Croatia Open 2015" หรือ G1 รุ่นไม่เกิน 49 กก.หญิง ร่วมกับชนาธิป ซ้อนขำ ที่เมืองซาเกร็บ ประเทศโครเอเชีย รอบชิงชนะเลิศ เป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิง

เข้าร่วมการแข่งขันเทควันโด รายการ "2015 WTF World Grand Prix Final" ที่ประเทศเม็กซิโก เป็นรายการแข่งขันเทควันโดสนามสุดท้ายที่จัดขึ้นเพื่อเก็บสะสมคะแนน หรือ G8 ซึ่งมีเพียงนักกีฬาเทควันโดอันดับที่ 1-8 ในรุ่นที่มีการแข่งขันโอลิมปิกเกมส์มาประลองฝีมือกัน เพื่อคว้าโควต้าเข้าร่วมการแข่งขัน "โอลิมปิกเกมส์ 2016" ที่กรุงรีโอเดจาเนโร ประเทศบราซิล การแข่งขันครั้งนี้พาณิภัคเข้าร่วมการแข่งขันกับชนาธิป ซ้อนขำ ในรุ่นไม่เกิน 49 กก.หญิง ซึ่งเป็นการแข่งขันที่นักกีฬาไทยจะต้องมาต่อสู้กันเอง ผลการแข่งขันในรอบแรก เป็นฝ่ายชนะคะแนนชนาธิป ซ้อนขำ 2-0 รอบสองพ่ายคะแนนนักกีฬาจากจีน 3-15 ดังนั้นต้องทำการแข่งขันอีกครั้งเพื่อชิงเหรียญทองแดง โดยพบกับนักกีฬาจากเม็กซิโก ผลการแข่งขันพาณิภัคเป็นฝ่ายชนะคะแนน 4-2 คว้าเหรียญทองแดง รุ่นไม่เกิน 49 กก.หญิง

### พ.ศ. 2559

ในปี 2559 เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 49 กก.หญิง ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 63 กก.ชาย พาณิภัคชนะผ่านเข้ารอบ 32 คน รอบ 16 คน ชนะคะแนนนักกีฬาจากแคนาดา 21-1 รอบ 8 คน ชนะคะแนนนักกีฬาจากไต้หวัน 7-5 รอบรองชนะเลิศ ชนะคะแนนนักกีฬาจากโคลัมเบีย 9-3 รอบชิงชนะเลิศ ชนะคะแนนนักกีฬาจากเม็กซิโก 15-3 คว้าเหรียญทอง รุ่นไม่เกิน 49 กก.หญิง ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 49 กก.หญิง ที่รัฐฟุญัยเราะฮ์ ประเทศสหรัฐอาหรับเอมิเรตส์ โดยชนะผ่านเข้ารอบ 16 คน รอบก่อนรองชนะเลิศ ชนะคะแนนนักกีฬาจากอินโดนีเซีย 7-0 รอบรองชนะเลิศ ชนะคะแนนนักกีฬาจากคาซัคสถาน 17-5 รอบชิงชนะเลิศ ชนะคะแนนนักกีฬาจากบราซิล 8-5 คว้าเหรียญทอง รุ่นไม่เกิน 49 กก.หญิง

พาณิภัคเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 49 กก.หญิง ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากคาซัคสถาน 15-0 รอบก่อนรองชนะเลิศ ชนะคะแนนนักกีฬาจากฮ่องกง 29-3 รอบรองชนะเลิศ ชนะคะแนนนักกีฬาจากเวียดนาม 7-4 รอบชิงชนะเลิศ ชนะคะแนนนักกีฬาจากเกาหลีใต้ในยกซัดเดนเดธ คว้าเหรียญทอง รุ่นไม่เกิน 49 กก.หญิง และเข้าร่วมการแข่งขันเทควันโด รายการ "Austrian Open 2016" คว้าเหรียญทอง รุ่นไม่เกิน 49 กก.หญิง ที่เมืองอินส์บรุค ประเทศออสเตรีย

พาณิภัคได้รับการคัดเลือกจากสมาคมกีฬาเทควันโดแห่งประเทศไทย เข้าร่วมการแข่งขัน "โอลิมปิกเกมส์ 2016" รุ่นไม่เกิน 49 กก.หญิง ที่กรุงรีโอเดอจาเนโร ประเทศบราซิล ร่วมกับนักกีฬาเทควันโดทีมชาติไทย จำนวน 2 คน ประกอบด้วย พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย และสามารถคว้าเหรียญทองแดง รุ่นไม่เกิน 49 กก.หญิง มาครองได้สำเร็จ เป็นนักกีฬาเทควันโดหญิงคนที่ 4 ของไทย ที่คว้าเหรียญรางวัลในการแข่งขันกีฬาโอลิมปิกเกมส์

### พ.ศ. 2560

ในปี 2560 พาณิภัคเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 53 กก.หญิง ที่เมืองลาสเวกัส ประเทศสหรัฐอเมริกา รอบชิงชนะเลิศเป็นฝ่ายชนะคะแนนนักกีฬาจากเซอร์เบีย 24-7 การแข่งขันครั้งนี้พาณิภัคได้รับเหรียญรางวัลร่วมกับ นภาพร จรณวัต เหรียญทอง รุ่นไม่เกิน 49 กก.หญิง และ เทวินทร์ หาญปราบ เหรียญเงิน รุ่นไม่เกิน 58 กก.ชาย

รางวัลที่ได้รับ
---------------

* นักกีฬาเยาวชนสมัครเล่นหญิงรองดีเด่น "วันกีฬาแห่งชาติ" ประจำปี 2557
* นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2558
* MasTKD AWARDS 2015 - Best Female Athlete
* Singha Sports Hall of Fame "นักกีฬาหัวใจสิงห์" ประจำปี 2559
* นักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 10
* นักกีฬาเยาวชนหญิงยอดเยี่ยม "วันนักกีฬายอดเยี่ยม" ประจำปี 2558
* เยาวชนต้นแบบ อนุรักษ์ศิลปวัฒนธรรมไทย (ด้านกีฬา)
* นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2559
* รองชนะเลิศนักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 11
* MThai Top Talk-About 2018 รางวัล Top Talk-About Sportsperson (นักกีฬาที่ถูกกล่าวถึงมากที่สุด)

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
* พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)

อ้างอิง
-------

1. ↑  Panipak Wongpattanakit - Taekwondo Data
2. ↑  "'น้องนิด' ประเดิมเหรียญทองยูธ อลป". คลังข้อมูลเก่าเก็บจากแหล่งเดิมเมื่อ 2016-03-14. สืบค้นเมื่อ 2021-09-26.
3. ↑  รอประกาศทางการ! "เทนนิส-พาณิภัค"จ่อคืนเบอร์ 1 โลกรุ่น 49 กก.
4. ↑  สุดยอด "น้องเทนนิส" เฉือน "อิเกลเซียส" สร้างประวัติศาสตร์คว้าทอง "โอลิมปิก 2020"
5. ↑  7วินาทีประวัติศาสตร์! "น้องเทนนิส" ผงาดทองโอลิมปิกเกมส์
6. ↑  ภารกิจสำเร็จ! ไล่เรียงแชมป์เทควันโดรายการใหญ่ของ "พาณิภัค วงศ์พัฒนกิจ"
7. ↑  "น้องเทนนิส" กราบอัฐิคุณแม่ พร้อมนำเหรียญโอลิมปิกไปฝากตามสัญญา
8. ↑  ศรีสะเกษออกตัวแรง ผงาดนำฝูง'อุตรดิตถ์เกมส์' - ไทยรัฐออนไลน์
9. ↑  คนเป็นข่าว 2 นักเทควันโดซีเกมส์.
10. ↑  จอมเตะไทยส่งท้าย 2 ทองเทควันโดโคเรียโอเพ่น
11. ↑  ดาวรุ่งของวงการกีฬาจังหวัดสุราษฎร์ธานี
12. ↑  "พาณิภัค" ย้ำแค้นสาวตุรกี ผงาดแชมป์เทควันโดเวิลด์กรังด์ปรีซ์สนาม 3
13. ↑  "น้องนิด" โฮชวดทอง "บิ๊กชา" ส่ายหน้า[*ลิงก์เสีย*]
14. ↑  "พาณิภัค"ขอโทษคนไทยทำให้ผิดหวังประมาทเองอดเข้าชิงเทควันโดโลก
15. ↑  "พิมล หนุนสุดตัวดัน น้องนิด พาณิภัค คว้าตั๋วลุยโอลิมปิก". คลังข้อมูลเก่าเก็บจากแหล่งเดิมเมื่อ 2014-08-23. สืบค้นเมื่อ 2016-02-05.
16. ↑  ""พาณิภัค" เจ๋งประเดิมซิวทองเทควันโดเอเชีย". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-06-20.
17. ↑  พาณิภัค-รังสิญา อกหักชวดชิงฯ รอบตัดเชือกพ่าย 'ไต้หวัน-กิมจิ' ซิวทองแดงปลอบใจ
18. ↑  ""เบนซ์" ประเดิมทองกาตาร์เทควันโด". คลังข้อมูลเก่าเก็บจากแหล่งเดิมเมื่อ 2015-03-08. สืบค้นเมื่อ 2021-09-26.
19. ↑  ณัฐวีร์พลาดแชมป์เทควันโดฮอลแลนด์[*ลิงก์เสีย*]
20. ↑  "พาณิภัค" ลิ่วตัดเชือก ศึกเทควันโดเวิลด์คัพ
21. ↑  ""นายกฯตู่" อัดฉีดเทควันโด 1.8 ล้าน ส่ง"เล็ก"แทน"พาณิภัค"ลุยซีเกมส์". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-05-22.
22. ↑  "น้องเทนนิส" คว้าทองแดงประเดิมโคเรียลโอเพ่น
23. ↑  เทควันโดปิดฉาก 2 ทอง แดนอิเหนา
24. ↑  "พาณิภัค" กระหายแก้มือศึกชิงแชมป์โลก เผยซ้อมเข้มเตรียมรับมือคู่แข่งหลายสไตล์
25. ↑  "น้องเล็ก" คว้าเหรียญเงินเทควันโดกรังด์ปรีซ์
26. ↑  "เทนนิส" ซิวทอง ชนะ "น้องเล็ก" ศึกเทควันโดโครเอเชีย
27. ↑  "พาณิภัค" คว้าทองแดงเทควันโด "กรังด์ปรีซ์ไฟนอล"
28. ↑  "เทควันโดไทย ส่ง 5 จอมเตะลุยยูเอสโอเพ่น". คลังข้อมูลเก่าเก็บจากแหล่งเดิมเมื่อ 2016-01-29. สืบค้นเมื่อ 2016-02-05.
29. ↑  "พาณิภัค" เตะกระจายผงาดแชมป์เทควันโดที่สหรัฐฯ
30. ↑  "พาณิภัค" คว้าทองปิดเทควันโดยูเออี.
31. ↑  "พาณิภัค" คว่ำแชมป์โลกหยิบทอง "ชิงแชมป์เอเชีย"
32. ↑  ""พาณิภัค"ยันขอแข่งเอเชียนอินดอร์ฯเหตุอยากลงสนามในบ้านครั้งสุดท้าย". คลังข้อมูลเก่าเก็บจากแหล่งเดิมเมื่อ 2023-11-16. สืบค้นเมื่อ 2023-11-16.`{{cite web}}`: CS1 maint: bot: original URL status unknown (ลิงก์)
33. ↑  "พาณิภัค" ขอลบฝันร้าย คว้าแชมป์เวิลด์ฯไฟนอลส์ที่ซาอุฯ
34. ↑  "พาณิภัค" คว้าเหรียญทองแดงเทควันโด "ริโอเกมส์"
35. ↑  "จอมเตะไทยเจ๋ง คว้า 2 ทอง 1 เงิน ยูเอสโอเพ่น". คลังข้อมูลเก่าเก็บจากแหล่งเดิมเมื่อ 2017-02-05. สืบค้นเมื่อ 2017-02-03.
36. ↑  "พาณิภัค"ยันเตรียมเปิดยิมสอนเทควันโดย่านกรุงเทพกรีฑา 1 ก.ย.นี้
37. ↑  "สุภัค-สุธิยา" คว้ารางวัลนักกีฬาสมัครเล่นดีเด่นชาย-หญิง
38. ↑  MasTKD Awards 2015
39. ↑  เทควันโดกางแผนลุย 23 ศึกปี 2023 พร้อมส่ง "พาณิภัค" ล่าทองซีเกมส์
40. ↑  "ศุภวุฒิ-พาณิภัค" คว้านักกีฬายอดเยี่ยม
41. ↑  "พาณิภัค"ร่วมเป็นกรรมการเฟ้นจอมเตะเสริมทีมชาติไทย
42. ↑  ""สันติ-โก้-เบนซ์-ทับทิม" ร่วมยินดีนักกีฬารับรางวัล "สยามกีฬา อวอร์ดส ครั้งที่ 11"". คลังข้อมูลเก่าเก็บจากแหล่งเดิมเมื่อ 2018-09-19. สืบค้นเมื่อ 2017-03-06.
43. ↑  ซุปตาร์ "อั้ม พัชราภา" นำทีมนักแสดง-คนดังคว้ารางวัล "MThai Top Talk-About 2018"
44. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓, เล่ม ๑๓๘ ตอนพิเศษ ๒ ข หน้า ๖๔, ๒๙ มกราคม ๒๕๖๔
45. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๕, เล่ม ๑๔๐ ตอนพิเศษ ๓ ข หน้า ๑๕๗, ๒๑ พฤศจิกายน ๒๕๖๖

แหล่งข้อมูล
-----------

* พาณิภัค วงศ์พัฒนกิจ ที่เฟซบุ๊ก (แฟนเพจ)
* พาณิภัค วงศ์พัฒนกิจ ที่เฟซบุ๊ก (เฟซบุ๊กส่วนตัว)
* พาณิภัค วงศ์พัฒนกิจ ที่อินสตาแกรม
* พาณิภัค วงศ์พัฒนกิจที่ยูทูบ
* หน้าของ พาณิภัค วงศ์พัฒนกิจ ในเว็บไซต์สมาคมกีฬาเทควันโดแห่งประเทศไทย เก็บถาวร 2022-01-23 ที่ เวย์แบ็กแมชชีน

| * ด
* ค
* ก
นักกีฬาทีมชาติไทยที่ได้เหรียญรางวัลโอลิมปิก |
| --- |
| **ฤดูร้อน**
* 1976
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
 |
| Gold เหรียญทอง | 
* สมรักษ์ คำสิงห์
* วิจารณ์ พลฤทธิ์
* อุดมพร พลศักดิ์
* ปวีณา ทองสุก
* มนัส บุญจำนงค์
* ประภาวดี เจริญรัตนธารากูล
* สมจิตร จงจอหอ
* โสภิตา ธนสาร
* สุกัญญา ศรีสุราช
* พาณิภัค วงศ์พัฒนกิจ

 |  |
| Silver เหรียญเงิน | 
* ทวี อัมพรมหา
* วรพจน์ เพชรขุ้ม
* บุตรี เผือดผ่อง
* มนัส บุญจำนงค์
* พิมศิริ ศิริแก้ว *(2 เหรียญ)*
* แก้ว พงษ์ประยูร
* เทวินทร์ หาญปราบ

 |
| Bronze เหรียญทองแดง | 
* พเยาว์ พูลธรัตน์
* ผจญ มูลสัน
* อาคม เฉ่งไล่
* วิชัย ราชานนท์
* พรชัย ทองบุราณ
* เกษราภรณ์ สุตา
* อารีย์ วิรัฐถาวร
* วันดี คำเอี่ยม *(2 เหรียญ)*
* เยาวภา บุรพลชัย
* เพ็ญศิริ เหล่าศิริกุล
* สุริยา ปราสาทหินพิมาย
* ชนาธิป ซ้อนขำ
* ศิริภุช กุลน้อย
* สินธุ์เพชร กรวยทอง
* พาณิภัค วงศ์พัฒนกิจ
* สุดาพร สีสอนดี

 |


| * ด
* ค
* ก
นักกีฬาทีมชาติไทยที่ได้เหรียญรางวัลโอลิมปิกเยาวชน |
| --- |
| 
* **ฤดูร้อน**
	+ 2010
	+ 2014
	+ 2018
* **ฤดูหนาว**
	+ 2020
	+ 2024

 |
| Gold เหรียญทอง | 
* วรวงษ์ พงษ์พานิช
* พิสิษฐ์ พูดฉลาด
* ทรัพย์สิรี แต้รัตนชัย
* ศิริพร แก้วดวงงาม
* พาณิภัค วงศ์พัฒนกิจ
* รัตนาพร ปักการะถา
* ดวงอักษร ใจดี
* กานต์ธิดา แสงสิน
* อาฒยา ฐิติกุล
* วันชัย หลวงนิติกุล
* พัณพัชรา สมนึก
* อธิชัย เพิ่มทรัพย์

 |  |
| Silver เหรียญเงิน | 
* สิริวิมล ประมงคล
* จตุภูมิ ชินวงศ์
* ชิดชนก พูลทรัพย์สกุล
* ศักดิ์ดา มีบุญ
* สาริศา สุวรรณเชษฐ์
* ณัฐวัฒน์ ชมชื่น
* นฤพงษ์ เทพเสน
* ทิพย์วรา จรถวิล
* ศราวุธ สุขเทศ
* พรทิพย์ บัวป่า
* อาเยเซ กัมเปออล

 |
| Bronze เหรียญทองแดง | 
* แดนไท บุญมา
* สุภมาส แสงจันทร์
* บุศนันทน์ อึ๊งบำรุงพันธุ์
* พิทยาภรณ์ ไชยวรรณ
* วีระพล จงจอหอ

 |


| * ด
* ค
* ก
ไทย ประเทศไทยในโอลิมปิกฤดูร้อน 2016 |
| --- |
| 
* **2 เหรียญทอง**
* **2 เหรียญเงิน**
* **2 เหรียญทองแดงอันดับที่: 35**

 |
| ยิงธนู | 
* วิทยา ทำว่อง

 |
| กรีฑา | 
* บุญถึง ศรีสังข์
* เจน วงษ์วรโชติ
* ณัฐธยาน์ ธนรณวัฒน์
* สุเบญรัตน์ อินแสง

 |
| แบดมินตัน | 
* บดินทร์ อิสสระ
* บุญศักดิ์ พลสนะ
* พรทิพย์ บูรณะประเสริฐสุข
* พุธิตา สุภจิรกุล
* รัชนก อินทนนท์
* ทรัพย์สิรี แต้รัตนชัย
* สาวิตรี อมิตรพ่าย

 |
| มวยสากล | 
* อำนาจ รื่นเริง
* ฉัตร์ชัย บุตรดี
* เปี่ยมวิไล เล่าเปี่ยม
* สายลม อาดี
* วุฒิชัย มาสุข

 |
| จักรยาน | 
* อะแมนดา คาร์
* จุฑาธิป มณีพันธุ์

 |
| กอล์ฟ | 
* เอรียา จุฑานุกาล
* กิรเดช อภิบาลรัตน์
* พรอนงค์ เพชรล้ำ
* ธงชัย ใจดี

 |
| ยูโด | 
* คุณาธิป เยี่ยอ้น

 |
| เรือพาย | 
* จารุวัฒน์ แสนสุข
* พุทธรักษา นีกรี โรเดนเบิร์ก

 |
| เรือใบ | 
* กมลวรรณ จันทร์ยิ้ม
* กีรติ บัวลง
* นัฐพงษ์ โพธิ์นพรัตน์
* ศิริพร แก้วดวงงาม

 |
| ยิงปืน | 
* อัฐพล เอื้ออารี
* นภิศ ต่อตั้งพานิช
* พิมพ์อร คล้ายสุบรรณ
* สุธิยา จิวเฉลิมมิตร
* ธันยพร พฤกษากร

 |
| ว่ายน้ำ | 
* ณัฐฐานันท์ จันกระจ่าง
* รดมยศ มาตเจือ

 |
| เทเบิลเทนนิส | 
* นันทนา คำวงศ์
* ภาดาศักดิ์ ตันวิริยะเวชกุล
* สุธาสินี เสวตรบุตร

 |
| เทควันโด | 
* **Bronze พาณิภัค วงศ์พัฒนกิจ**
* พรรณนภา หาญสุจินต์
* **Silver เทวินทร์ หาญปราบ**

 |
| เทนนิส | 
* สรรค์ชัย รติวัฒน์
* สนฉัตร รติวัฒน์

 |
| ยกน้ำหนัก | 
* จตุภูมิ ชินวงศ์
* **Silver พิมศิริ ศิริแก้ว**
* ศรัท สุ่มประดิษฐ
* **Bronze สินธุ์เพชร กรวยทอง**
* ศิริภุช กุลน้อย
* **Gold โสภิตา ธนสาร**
* **Gold สุกัญญา ศรีสุราช**
* ไตรรัตน์ บุญสุข
* วิทูรย์ มิ่งมูล

 |
| **ผู้เข้าแข่งขัน :** 54 คนใน 15 ชนิดกีฬา**ผู้ถือธง :** รัชนก อินทนนท์ |

| * ด
* ค
* ก
ไทย ประเทศไทยในโอลิมปิกฤดูร้อน 2020 |
| --- |
| 
* **1 เหรียญทอง**
* **0 เหรียญเงิน**
* **1 เหรียญทองแดงอันดับที่: 59**

 |
| กรีฑา | 

|  |  |
| --- | --- |
| บุคคล | 
* คีริน ตันติเวทย์
* สุเบญรัตน์ อินแสง

 |

 |
| แบดมินตัน | 

|  |  |
| --- | --- |
| บุคคล | 
* บุศนันทน์ อึ๊งบำรุงพันธุ์
* กันตภณ หวังเจริญ
* รัชนก อินทนนท์

 |
| คู่ | 
* เดชาพล พัววรานุเคราะห์ / ทรัพย์สิรี แต้รัตนชัย
* จงกลพรรณ กิติธรากุล / รวินดา ประจงใจ

 |

 |
| มวยสากล | 

|  |  |
| --- | --- |
| บุคคล | 
* ธิติสรรณ์ ปั้นโหมด
* ฉัตร์ชัยเดชา บุตรดี
* จุฑามาศ จิตรพงศ์
* **Bronze สุดาพร สีสอนดี**
* ใบสน มณีก้อน

 |

 |
| เเคนู | 

|  |  |
| --- | --- |
| บุคคล | 
* อรสา เที่ยงกระโทก

 |

 |
| จักรยาน | 

|  |  |
| --- | --- |
| บุคคล | 
* ชุติกาญจน์ กิจวานิชเสถียร
* จุฑาธิป มณีพันธุ์

 |

 |
| ขี่ม้า | 

|  |  |
| --- | --- |
| บุคคล | 
* อารีย์ณัฏฐา ชวตานนท์
* กรธวัช สำราญ
* วีรภัฎ ปิฏกานนท์

 |
| ทีม | 
* อารีย์ณัฏฐา ชวตานนท์ / กรธวัช สำราญ / วีรภัฎ ปิฏกานนท์

 |

 |
| กอล์ฟ | 

|  |  |
| --- | --- |
| บุคคล | 
* เอรียา จุฑานุกาล
* กัญจน์ เจริญกุล
* อติวิชญ์ เจนวัฒนานนท์
* ปภังกร ธวัชธนกิจ

 |

 |
| ยูโด | 

|  |  |
| --- | --- |
| บุคคล | 
* กชกร​ วรสีหะ

 |

 |
| เรือพาย | 

|  |  |
| --- | --- |
| บุคคล | 
* นวมินทร์ ดีน้อย
* ศิวกร วงศ์พิณ

 |

 |
| เรือใบ | 

|  |  |
| --- | --- |
| บุคคล | 
* ศิริพร แก้วดวงงาม
* ณัฐพงษ์ โพธิ์นพรัตน์
* กมลวรรณ จันทร์ยิ้ม

 |

 |
| ยิงปืน | 

|  |  |
| --- | --- |
| บุคคล | 
* อิสรานุอุดม ภูริหิรัญพัชร์
* เศวต เศรษฐาภรณ์
* ณภัสวรรณ หย่างไพบูลย์
* ธันยพร พฤกษากร
* สุธิยา จิวเฉลิมมิตร
* อิศราภา อิ่มประเสริฐสุข

 |

 |
| ว่ายน้ำ | 

|  |  |
| --- | --- |
| บุคคล | 
* เจนจิรา ศรีสอาด
* นวพรรษ วงค์เจริญ

 |

 |
| เทเบิลเทนนิส | 

|  |  |
| --- | --- |
| บุคคล | 
* อรวรรณ พาระนัง
* สุธาสินี เสวตรบุตร

 |

 |
| เทควันโด | 

|  |  |
| --- | --- |
| บุคคล | 
* **Gold พาณิภัค วงศ์พัฒนกิจ**
* รามณรงค์ เสวกวิหารี

 |

 |
| **นักกีฬา :** 41 คนใน 14 ชนิดกีฬา**ผู้เชิญธงชาติ :**ณภัสวรรณ หย่างไพบูลย์ และ เศวต เศรษฐาภรณ์ **ผู้จัดการทีมนักกีฬา:**ธนา ไชยประสิทธิ์ |